Document ID: 31998R1197

31998R1197
L 166/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО, ЕОВС, ЕВРАТОМ) № 1197/98 НА СЪВЕТА
от 5 юни 1998 година
за изменение на Регламент (ЕИО, Евратом, ЕОВС) № 260/68 относно определяне на условията и процедурата за прилагане на данъка в полза на Европейските общности
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на единен Съвет и единна Комисия на Европейските общности,
като взе предвид Протокола за привилегиите и имунитетите на Европейските общности, и по-специално членове 13 и 23 от него,
като взе предвид предложението на Комисията (1),
като взе предвид становището на Европейския парламент (2),
(1)
като има предвид, че Европейският паричен институт е представил становище (3);
(2)
като има предвид, че вече е създадена Европейската централна банка;
(3)
като има предвид, че е целесъобразно да се разшири прилагането на данъка в полза на Европейските общности, при условията и в съответствие с процедурата, определена в Регламент (ЕИО, Евратом, ЕОВС) № 260/68 (4), по отношение на заплатите, надниците и възнагражденията на членовете на Управителния съвет и на Генералния съвет на Европейската централна банка и персонала на банката; като има предвид, че прилагането на този данък по отношение на Европейския паричен институт става неуместно след приключване на ликвидацията на института,
ПРИЕ НАСТОЯЩИЯ РЕГЛАМЕНТ:
Член 1
Член 12а от Регламент (ЕИО, Евратом, ЕОВС) № 260/68 се отменя считано от деня след приключването на ликвидацията на Европейския паричен институт.
Член 2
В Регламент (ЕИО, Евратом, ЕОВС) № 260/68 се добавя следният чл. 12в;
„Член 12в
Настоящият регламент се прилага за членовете на Управителния съвет и на Генералния съвет на Европейската централна банка, за членовете на нейния персонал и за получателите на пенсии, изплащани от Банката, които са включени в категориите, определени от Съвета, съгласно член 16, първа алинея от Протокола за привилегиите и имунитетите на Европейските общности, по отношение на заплатите, надниците и възнагражденията и на пенсии за инвалидност, осигурителен стаж и наследствени пенсии, изплащани от Банката.“
Член 3
Настоящият регламент се прилага от 1 юни 1998 година.
Член 4
Настоящият регламент влиза в сила деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 5 юни 1998 година.

Labels: 0
9
15